GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 021-05/21-01/10**

**URBROJ: 2186/03-02-21-1**

**Cestica, 31.03.2021.**

Na temelju članka 95. st. 2., st. 3. i 4. Zakona o komunalnom gospodarstvu („Narodne novine“, broj: 68/18., 110/18. i 32/2020.) i članka 28. Statuta Općine Cestica („Službeni vjesnik Varaždinske županije“ broj 13/21) Općinsko vijeće Općine Cestica, na svojoj 22. sjednici održanoj dana 31. ožujka 2021. donosi

**O D L U K U**

**o oslobođenju od obveze plaćanja komunalne naknade i naknade za uređenje voda za poslovni prostor i građevinsko zemljište koje služi za obavljanje poslovne djelatnosti**

Članak 1.

Na temelju Odluke o nužnim mjerama kojima se ograničavaju okupljanja i uvode druge nužne epidemiološke mjere i preporuke radi sprečavanja prijenosa bolesti COVID-19 putem okupljanja, a koju je donio Stožer civilne zaštite Republike Hrvatske od dana 27. studenog 2020. godine, od obveze plaćanja komunalne naknade i naknade za uređenje voda za poslovni prostor i građevinsko zemljište koje služi obavljanju poslovne djelatnosti za 2021. godinu oslobađaju se u visini od 50% slijedeći subjekti:

1. pravne i fizičke osobe koje su obustavile obavljanje svoje djelatnosti
2. pravne i fizičke osobe koje su u studenom i prosincu 2020. godine te siječnju i veljači 2021. godine u odnosu na studeni i prosinac 2019. godine te siječanj i veljaču 2020. godine zabilježile pad prihoda od najmanje 50%.

Članak 2.

Na temelju ove Odluke, od obveze plaćanja komunalne naknade i naknade za uređenje voda za poslovni prostor i građevinsko zemljište koje služi obavljanju poslovne djelatnosti za 2021. godinu u visini od 25% oslobađaju se sljedeći subjekti:

a) pravne i fizičke osobe koje su u studenom i prosincu 2020. godine te siječnju i veljači 2021. godine u odnosu na studeni i prosinac 2019. godine te siječanj i veljaču 2020. godine zabilježile pad prihoda od 20% do 50%.

Članak 3.

Oslobođenje od obveze plaćanja komunalne naknade i naknade za uređenje voda u smislu odredaba čl. 1. st. 1. al. a) ove Odluke provodi se na temelju zahtjeva gospodarskog subjekta.

Oslobođenje od obveze plaćanja komunalne naknade i naknade za uređenje voda u smislu odredaba čl. 1. st. 1. al. b) i čl. 2. ove Odluke, provodi se na temelju zahtjeva gospodarskog subjekta potkrijepljenog odgovarajućom vjerodostojnom knjigovodstvenom ispravom (npr. analitička bruto bilanca, knjiga prihoda i rashoda, kartica računa i sl.), sastavljenom u skladu sa Zakonom o računovodstvu („Narodne novine“, broj: 78/2015., 134/2015., 120/2016., 116/2018., 42/2020., 47/2020.).

Članak 4.

Izvršavanje ove Odluke, donošenje odgovarajućih provedbenih zaključaka, objave javnog poziva gospodarskim subjektima i sl., povjerava se načelniku Općine Cestica, dok se za neposrednu administrativnu, tehničku i upravnu provedbu zadužuje Jedinstveni upravni odjel Općine.

Članak 4.

Ova Odluka stupa na snagu osmog dana od dana objave u „Službenom vjesniku Varaždinske županije“.

PREDSJEDNIK VIJEĆA:

Darko Majhen, mag.pol.